اللہ رکھا خان

استاد اللہ رکھا خان (پیدائش: 1932ء — وفات:  27 جنوری 1991ء) پاکستان سے تعلق رکھنے والے برصغیر ہند و پاک کے نامور سارنگی نواز تھے۔

حالات زندگی 
اللہ رکھا خان 1932ء کو گاؤں مظفر، سیالکوٹ، برطانوی ہندوستان (موجودہ پاکستان) میں پیدا ہوئے۔ بچپن ہی میں وہ امرتسر چلے گئے جہاں انہوں نے اپنے والد استاد لال دین سے سارنگی بجانی سیکھی بعد ازاں انہوں نے استاد احمدی خان، استاد اللہ دیا خان اور استاد نتھو خان جیسے اساتذہ سے بھی استفادہ کیا۔ انہیں ایک مرتبہ قائداعظم کے سامنے بھی سارنگی بجانے کا اعزاز حاصل ہوا تھا۔ 1948ء میں وہ پاکستان آ گئے اور ریڈیو پاکستان سے وابستہ ہو گئے۔

اعزازات 
حکومت پاکستان نے استاد اللہ رکھا خان کی فنی خدمات کے اعتراف کے طور پر انہیں14 اگست 1995ء کو بعد از مرگ صدارتی تمغا برائے حسن کارکردگی عطا کیا۔

وفات 
استاد اللہ رکھا خان 27 جنوری 1991ء میں وفات پاگئے۔

حوالہ جات 

1932ء کی پیدائشیں
1991ء کی وفیات
امرتسر کی شخصیات
پاکستانی فنکار
پاکستانی مسلم شخصیات
ضلع سیالکوٹ کی شخصیات
تمغائے حسن کارکردگی وصول کنندگان